इस पर मंत्री किशन कपूर ने बताया कि पिछले 5 वर्षों से जोनल अस्पातल धर्मशाला में डाक्टर का कोई भी रिक्त पद नहीं भरा गया है। यहीं कारण है कि जोनल अस्पातल धर्मशाला में डाक्टरों के पद रिक्त चल रहे हैं, लेकिन अब वर्तमान सरकार जल्द ही जोनल अस्पताल में गयनी और ऑर्थो के रिक्त पदों को भरने जा रही, ताकि मरीजों को सभी सुविधाएं जोनल अस्पताल में भी उपलब्ध हो सकें। इसके अतिरिक्त जन चेतना सदस्यों ने धर्मशाला में पार्किंग, सडक़ किनारे लगाई जा रही रेहड़ी-फहड़ी के कारण लग रहे जाम व त्रियूंड में पर्यटकों द्वारा फैलाई जा रही गंदगी से निजात पाने के लिए सवाल किए गए। इन प्रश्नों के उत्तर देते हुए मंत्री किशन कपूर ने राजनीति को समाज सेवा का सशक्त साधन बताते हुए कहा कि वे गरीबों एवं जरूरतमंदों के जीवन में व्यापक सुधार लाने के लिए ईमानदारी एवं समर्पण से काम में जुटे हैं।